
סדר היום: צו תעריף המכס והפטורים ומס קניה על טובין (תיקון מס' 23), התשס"ה-2005. 
                   (תות-שדה). 



נכחו:

חברי הוועדה:

היו"ר יעקב ליצמן
חיים אורון
בנימין אלון
אברהם בייגה שוחט
נסים דהן
יצחק כהן
ניסן סלומינסקי
איוב קרא
ג'מאל זחאלקה

מוזמנים:

רביב סובר		- משרד האוצר
שירלי אביבי		- אגף המסים, משרד האוצר
אחמד יאסין 		- עמותת החקלאים הערביים
פיהאמי כיתאני	- המרכז לפיתוח קהילתי
צביקה כהן		- מנהל מחלקת יבוא, משרד החקלאות









מנהל הוועדה: טמיר כהן

קצרנית: סיגל גורדון 






צו תעריף המכס והפטורים ומס קניה על טובין (תיקון מס' 23), התשס"ה-2005. 


היו"ר יעקב ליצמן:

	רבותיי, הסעיף הבא: צו תעריף המכס והפטורים ומס קניה על טובין (תיקון מס' 23), התשס"ה-2005. 

שירלי אביבי:

	בספטמבר 2004 הנהגנו רפורמה בחקלאות לפיה הנהגנו גם מס על תות-שדה. נקבע מס של 1.5 שקלים. במהלך הרפורמה נפלה טעות ולמחית תות שדה שמסופקת במקום אחר, נתנו בטעות פטור. יצא שהחקלאים בארץ שמוכרים את תות השדה לתעשייה מקומית נפגעו. יחד עם זה, יש עוד פרט של מיצים לתות שדה, שגם שם נתנו פטור, כל זה היה בטעות. הצו שמובא לכאן היום מתקן את הטעות וקובע, שעל מחית של תות שדה - - - 

נסים דהן:

	זה רטרואקטיבי? 

שירלי אביבי:

	לא. 

נסים דהן:

	בכמה חודשים מדובר? 

חיים אורון:

	כמה חודשים היה פנצ'ר? 

היו"ר יעקב ליצמן:

	חמישה חודשים. 

שירלי אביבי:

	במהלך הזמן הזה היה ייבוא - - - 

יצחק כהן:

	 זה כולל ריבות? 

שירלי אביבי:

	לא. 

חיים אורון:

	הצו מקובל עליכם? 

ג'מאל זחאלקה:

	פנו אליי, יש לי מכתבים ממשרד האוצר ומשרד החקלאות שהם רוצים את המכס הנ"ל. בינתיים, ביקרתי בשדות אצל החקלאים, יושב כאן חקלאי בשם אחמד יאסין, שהפסיד 100 אלף שקל.  יושבים כאן חקלאים מקדימה ומהנגב, השנה הם לא קטפו את תות השדה לתעשייה. 

היו"ר יעקב ליצמן:

	אבל אתה תומך בצו. 

ג'מאל זחאלקה:

	אני תומך בזה.  אדוני היושב ראש, אני אומר לך שהנושא יחזור לשולחן הוועדה כי עכשיו משתמשים בפטנט, הוסיפו סוכר למוצר שמייבאים מסין, כאילו שזה מוצר חדש. 

שירלי אביבי:

	גם על זה אנחנו עובדים בימים אלה. 

היו"ר יעקב ליצמן:

	רבותיי, מי בעד צו תעריף המכס והפטורים ומס קנייה על טובין (תיקון מס' 23), התשס"ה-2005, ירים את ידו. 


הצבעה

בעד – 5
נגד – אין 
נמנעים – אין
צו תעריף המכס והפטורים ומס קנייה על טובין (תיקון מס' 23), התשס"ה 2005, נתקבל. 

היו"ר יעקב ליצמן:

	הצו אושר פה אחד, תודה רבה, הישיבה נעולה. 


הישיבה ננעלה בשעה 13:05.

